Fun with Dick and Jane

Fun with Dick and Jane er en amerikansk filmkomedie fra 2005 med Jim Carrey og Téa Leoni i hovedrollene. Filmen er en gjeninnspilling av filmen fra 1977 med samme navn.

Handling 
I år 2000 blir Dick Harper (spilt av Jim Carrey), en administrerende direktør for en enorm mediebedrift kalt Globodyne, forfremmet til visepresident for kommunikasjon. Han overbeviser kona Jane (Téa Leoni) om å si opp jobben hennes ved ett reisebyrå for å tilbringe langt mer tid sammen med sønnen deres, da hans nye lønn er mer enn nok til å dekke utgiftene til hele familien. Men på hans første dag på den nye jobben oppdager Dick at hans administrerende direktør hadde kvittet seg med alle sine aksjer i Globodyne kort tid før selskapets aksjer falt ned mot null. Alle ansatte, inkludert Dick, mister deres jobber, samt alle deres oppsparte sparepenger og pensjon. Dick konfronterer administrerende direktør Jack McCallister (spilt av Alec Baldwin) som avfeier Dick sine bekymringer og flyr vekk i et helikopter.

Dick forteller nyheten til familien sin samme kveld over middag, men påstår at han snart kommer til å finne en ny jobb med minst like mye lønn. Men Globodyne sin kollaps sendte den amerikanske økonomien til en lavkonjunktur, og det er nærmest umulig å finne en ny tilsvarende jobb med den store tilstrømningen av mange andre jobb-søkere. I tillegg blir Dick latterliggjort etter hans tidligere TV-intervjuer for Globodyne. Jane oppdager at deres pensjon og alle deres sparepenger og investeringer var i Globodyne sine aksjer som nå er fullstendig verdiløse. Nå har Dick og Jane ingen penger igjen, og de står i fare for å miste hjemmet deres.

Dick og Jane forsøker seg på lavtlønnet arbeid, men de klarer ikke å holde på disse jobbene særlig lenge. De må selge huset sitt, og mange eiendeler. Dick er lei av å gjøre alt riktig i livet, men ikke får noe som helst igjen for det. De begynner med å rane en butikk, og gjennomfører deretter et væpnet ran. Etter flere slike oppdrag blir de mer profesjonelle og flinkere over tid, og klarer til slutt å betale ned hele deres gjeld. De planlegger å stjele fra en lokal bank, som deres siste brekk. Alt går som planlagt til et annet ektepar, tidligere ansatte i Globodyne, gjør et amatørmessig forsøk på å rane den samme banken. Dette ekteparet blir raskt arrestert, men Dick og Jane klarer såvidt å unnslippe politiet og drar tomhendte hjemme.

Etter å ha sett på nyhetene om arrestasjonene av det andre ekteparet fra banken, og flere andre tidligere Globodyne-ansatte som også har tatt i bruk lignende kriminelle aktiviteter for å tjene penger. Men Dick oppdager at hans tidligere mislykkede TV-intervju som avdelingsleder i Globodyne har ført til at myndighetene ønsker å granske Dick for hans rolle i selskapets kollaps. Når han møter tidligere finansdirektør Frank Bascombe (spilt av Richard Jenkins) innrømmer finansdirektøren at McCallister hadde planlagt alt sammen fra begynnelsen: Direktøren solgte Globodyne sine eiendeler og dumpet hele aksjen, og ødela dermed hele selskapet og for alle deres ansatte og investorer. Frank, som snart skal i fengsel i 18 måneder, etter å ha unnlatt å avsløre McCallisters mange forbrytelser, og fordi han mottok en bestikkelse på 10 millioner dollar fra McCallister for å holde kjeft.

Frank forteller Dick at McCallister planlegger å overføre alle sine 400 millioner dollar til en offshore-konto, og Frank lager en plan sammen med Dick og Jane om å forhindre overføringen fra banken, og overføre alle pengene til en annen konto som Frank har opprettet. Ting går galt når Dick mister skjemaet ved et uhell. Så de må inn i banken for å få tak i ett nytt skjema, samtidig som McCallister er der for å overføre pengene sine. Men McCallister legger merke til at det er feil på hans skjema, og han oppdager Dick. I et siste forsøk på å gjennomføre planen krever Dick at McCallister signerer en sjekk til ham, noe McCallister gjør. Med McCallisters underskrift kan de forfalske skjema.

Dagen etter blir Jack McCallister kontaktet av reportere og tidligere Globodyne-ansatte, og alle sammen berømmer ham for hans plutselige "raushet" når Dick dukker opp og gir ham et ark med en uttalelse. McCallister leser denne uttalelsen for direktesendt TV, og det viser seg at han har overført 400 millioner dollar for å støtte Globodyne sin tidligere pensjonsplan. En nyhetsrapport viser de ansattes reaksjoner når alle selskapets tidligere ansatte mottar deres pensjon fra fondet. Dick klarer å unngå tiltale eller straff for hans jobb i Globodyne, og McCallister sin nettoformue er kraftig redusert.

Medvirkende 

 Jim Carrey i rollen som Dick Harper
 Téa Leoni i rollen som Jane Harper
 Alec Baldwin i rollen som Jack McCallister
 Richard Jenkins i rollen som Frank Bascombe
 Aaron Michael Drozin i rollen som Billy Harper 
 Gloria Garayua i rollen som Blanca 
 Angie Harmon i rollen som Veronica Cleeman
 John Michael Higgins i rollen som Garth
 Carlos Jacott i rollen som Oz Peterson
 Ralph Nader som seg selv

Eksterne lenker 
 
 
 Offisiell trailer
 
 PopMatters-anmeldelse (12/2005)

Filmkomedier fra USA
Filmer fra 2005
Nyinnspillinger av filmer
Engelskspråklige filmer